Source: https://poradna.hnonline.sk/otazka/preklenutie-obdobia-3-mes-medzi-rodicovskou-a-materskou-dovolenkou
Timestamp: 2017-12-11 09:26:22+00:00

Document:
Preklenutie obdobia 3 mes. medzi rodičovskou a materskou dovolenkou | HNporadňa
Domov » Sociálne veci a dôchodky » Preklenutie obdobia 3 mes. medzi rodičovskou a materskou dovolenkou
Preklenutie obdobia 3 mes. medzi rodičovskou a materskou dovolenkou
manželke končí 1.7.2017 rodičovská dovolenka v poradí už s 2. dieťaťom (v rámci bežného "reťazového pôrodu" MD - RD - MD -RD) a teda je doma od Júla 2012. Od roku 2010 má riadny prac. pomer na dobu neurčitú a teda mala by nastúpiť do zamestnania.
Je však tehotná (na materskú by mala opäť nastúpiť na konci Septembra 2017) pričom v lete budeme mať doma 2 deti o ktoré sa treba postarať... Zamýšľame sa preto nad spôsobom ako preklenúť tieto 3 mesiace tak aby mohla manželka zostať doma a v októbri mohla nastúpiť na materskú a poberať materské vo výške podľa posledného platu.
Na úrade práce nám odporúčali "dohodnúť sa s lekárom na rizikovom tehotenstve" - ide však leto a deťom sa treba venovať preto nie je reálne aby manželka bola 3 mesiace PN.
Chcem Vás preto poprosiť o radu či existuje nejaká možnosť/návrh ktorý môže predložiť zamestnávateľovi a ktorý by riešil túto situáciu..?
- uvažovali nad možnosťou neplateného voľa u zamestnávateľa (tak aby nemal náklady) a súčasného druhého zamestnania (s minimálnymi odvodmi) v rámci mojej firmy (tak aby zostala poistená v čase pôrodu) - zaujímalo by ma ako by sa v tomto prípade vypočítalo materské?
- tiež sme zvažovali nastúpenie do zamestnania a následné rozviazanie pomeru dohodou - bude v tomto prípade platiť ochranná doba pre tehotnú? a z čoho sa vypočíta materské?
Privítame aj akúkoľvek inú radu/možnosť podľa vašich skúseností.
Karol Vaškovič sa opýtal/a 18.4. 2017 o 17:07 v kategórii Sociálne veci a dôchodky
Počas obdobia materskej dovolenky vzniká poistenkyni nárok na riadnu dovolenku, pretože podľa Zákonníka práce ( § 141 a §144a) je obdobie na materskej dovolenke hodnotené ako obdobie výkonu práce. Potrebujem vedieť, či manželka čerpala dovolenku z obdobia na materskej dovolenky.
Karol Vaškovič pred 7 mesiacmi 3 týždňami
Dovolenku zatiaľ nečerpala. Má právo ju žiadať hneď po nástupe z RD..?
To znamená, že má k dispozícii dovolenku za dva roky, neviem odhadnúť koľko jej tam bude, ale minimálne jeden mesiac, ale stredný odhad je 6 týždňov.
Túto dovolenku je zamestnávateľ povinný manželke poskytnúť po skončení rodičovskej dovolenky ( § 113 Zákonníka práce.
1. Prvú vec, ktorú je z Vašej strany potrebné urobiť je zistiť u zamestnávateľa na koľko dní má manželka nárok na dovolenku a z toho usúdite, koľko dní vlastne potrebujete preklenúť. Ďalej zvážte aj možnosť, že nárok na materské vzniká už 8 týždňov pred termínom pôrodu, čím by ste preklenuli ďalšie dva týždne
2. K otázke neplateného voľna
a) Zamestnávateľ ho môže, ale nemusí zamestnancovi poskytnúť. Bolo by vhodné zistiť, či zamestnávateľ bude ochotný poskytnúť manželke neplatené voľno.
b Podľa § 26 zákona 461/2003 o sociálnom poistení je obdobie neplateného voľna obdobím prerušenia nemocenského poistenia( ale nie je zánikom nemocenského poistenia). Samotné účinky prerušenia sa až na niektoré výnimky posudzujú ako zánik nemocenského poistenia. Preto bude dôležité, aby ku dňu, v ktorom vznikne dôvod na poskytnutie materské nebola manželka už na neoplatenom voľne. To môžete dosiahnuť tak, že si časť dovolenky manželka ponechá na obdobie pred vznikom nároku na materské.
3. Dopad neplateného voľna na sumu materského
Napriek tomu, že obdobie rodičovskej dovolenky je obdobím prerušenia nemocenského poistenia pre účely určenia rozhodujúceho obdobia sa rodičovská dovolenka považuje za obdobie trvania nemocenského poistenia ( § 54 ods.10 zákona 461/2003). Preto sa obdobie roku 2016 vyhodnocuje ako obdobie trvania nemocenského poistenia a rozhodujúcim obdobím na zistenie denného vymeriavacieho základu bude rok 2016.
V tomto období manželka nemala vymeriavací základ a materské sa určí podľa § 57 ods.4 a denný vymeriavací základ sa určí zo mzdy na ktorú má manželka nárok- bude to podobné materské ako pri predchádzajúcom dieťati.
Ostáva Vám zistiť počet dní dovolenky a ochotu zamestnávateľa poskytnúť manželke neplatené voľno. Ak to zistíte, ozvite sa, potom budeme pokračovať.
Karol Vaškovič pred 6 mesiacmi 2 týždňami
Boli sme za zamestnávateľom a je ochotný sa dohodnúť takto:
Na Júl poskytne manželke dovolenku (20dní).
Na August je ochotný dohodnúť sa na neplatenom voľne.
Zostáva vyriešiť ešte 2 týždne v Septembri (na MD má nárok od 12.09.). Tu uvažujeme o PN od gynekológa...
Myslíte že by to takto šlo riešiť? - myslím najmä tú PNku v Septembri a teda že by manželka prešla z neplateného voľna na PN a potom z PN na MD?
Tiež Vás prosíme o radu na o si dať pozor v súvislosti s neplateným voľonom ... Má sa prihlásiť na ten mesiac na dobrovoľné zdravotné a sociálne poistenie?
Ľubica Navrátilová pred 6 mesiacmi 1 dňom
Tých 20 dní sa mi nepozdáva. Mala by mať nárok na viac dovolenky Napíšte mi, presne kedy išla na prvú materskú dovolenku a kedy na druhú.
Možnosti riešenia.
1. radikálne riešenie,
manželka skončí pracovný pomer dohodou.Bude v ochrannej lehote, vznikne jej nárok na dávky v nezamestnanosti a aj na materské. Viem Vám poradiť, ako zvýšiť dávky v nezamestnanosti. Dávky v nezamestnanosti môže dočerpať po skončení podpornej doby na materské, Vy budete poberať zatiaľ rodičovský príspevok.
2. Môžete to urobiť aj tak, ako ste napísali s tým, že na posledné dva týždne pred vznikom nároku na materské bude práceneschopná z dôvodu rizikového tehotenstva. Len počas neplateného voľna si musí platiť poistné na zdravotné poistenie. Nič iné.

References: § 141
 §144
 § 113
 § 26
 § 54
 § 57